
Online vásárlási szokások és vásárlási felületek vizsgálata fajátékokat értékesítő webáruház példáján keresztül

A világháló elterjedése nagy hatással volt a cégek életére is, hiszen manapság már elengedhetetlen hirdetési és értékesítési felületnek számít az internet. Ennek következtében a versenyben maradni kívánt cégeknek szükségszerűen a 2004-es évtől a Web 2.0 típusú szolgáltatások tették lehetővé a különböző online felületek bevezetésének lehetőségét.
Egy a felhasználók számára is megfelelő weboldal üzemeltetése folyamatos fejlesztést és karbantartást igényel minden téren. A következő TDK munka egy fajátékokat értékesítő vállalkozás 2007 végén létrehozott – első – grafikai és adminisztrációs szempontból is kezdetlegesnek tekinthető webáruházának az átalakítását és annak a fejlesztésének egy főbb fázisát mutatja be.
Egy webes felület felhasználóbarát átalakításához szükség van az oldalon vásárlók véleményének megkérdezésére is. A felhasználók széles bevonására online kérdőív segítségével van lehetőség. Ezek a kérdőíves válaszok és az eredmények megfelelő feldolgozása a webáruház fejlesztésén túl képet ad az általános online fogyasztói szokásokról is.



